
БАШЛАНГЪЫЧ СЫНЫФЛАРДА АНА ТИЛИНИ ОГРЕТМЕГЕ 
ЯРДЫМ ЭТКЕН КОРЬГЕЗМЕ ОЮНЛАРЫ 


Аннотация. Макъаледе башлангъыч сыныфларда къырымтатар тилини огретюв 
эснасында къулланылгъан корьгезмелернинъ эмиети айдынлатыла, корьгезме васталарына 
къоюлгъан таларлар тариф этиле ве бир къач корьгезме оюнлары теклиф этиле. Олар- 
нынъ сырасында «Ракъамлы ве Ресимли лотолар», арифли лотолар: «Иш алетлери» ве 
«Табиат», «Элифбе мердивени» оюны ве иляхре. 

Анахтар сёзлер: къырымтатар тилини огретюв, башлангъыч сыныфларда окъутув 

ИГРЫ С ИСПОЛЬЗОВАНИЕМ НАГЛЯДНОСТИ ПРИ ОБУЧЕНИИ 
КРЫМСКОТАТАРСКОМУ ЯЗЫКУ В НАЧАЛЬНЫХ КЛАССАХ 


Аннотация. В статье говорится о значении наглядных пособий по крымскотатар- 
скому языку для начальной школы, изложены требования к их подготовке и применению. 
Предложено несколько дидактических игр с использованием наглядности: «Цифровое ло- 
то», «Лото с предметными картинками» на различные темы, лото с буквами — «Инстру- 
менты», «Природа», «Лестница-алфавит» и др. 

Раздел 1. Языкознание 


Азапота Г.М. 


УІЅ0АГ САМЕ$ РОВ1\С СКІМЕАМ ТАТАК 
ГАМСОАСЕ ТЕАСНІМХЗС ІЧ РКІМАКҮ ЅСНООІ, 


эиттагу. Тре агіісіе ѕїіаїіеѕ абои! те ітрогіапсе оў уіѕиа! ішіогіаїѕ оп ше Ситеап Тааг 
1апвиаве јог ће @ететагу ѕсһооі, ѕеї ои! ше гедитетет јог ше! ргерагайоп, апа ѕирвеѕіѕ 
ѕеуегаі уіѕиаї @аасис ватеѕ: «Митегіс Гойо», «Гойо тийЙ ѕирјесі рісіигеѕ» оп а уагіеїѓу оўіор- 
ісѕ, Іойо мйћ Іейегѕ — «Тооіѕ», «Машиге», «$їаігѕ-аірһареі» апа о!егс. 

Кеу жогӣѕ: Стітеап Таіаг [апгиаве іеасћіпе, Іеатіпе іп ргітагу ѕсһооі, уіѕиаї шопа, 
вате іиіогіаі. 


Белли ки, корьгезмелик эсасы — дидактиканынъ муим эсасларындан биридир [1]. Бу эс- 
ас балаларнынъ психологик хусусиетлеринен сыкъы багълы [2]. Корьгезмелерни къулланув 
нетиджесинде талебелер меракълы, эгленджели шекильде материалны огренелер, болдур- 
майып буюк колемли малюматны къолайлыкънен менимсейлер. Корьгезме васталары янъы 
бильгилерни алмакъ, менимсемек, балаларнынъ бильгилерини ве алышкъанлыкъларыны 
пекитмек ве къавийлештирмек, талебелер огюнде проблема къоймакъ, араштырма фаалие- 
тине авеслик яратмакъ, фикир юрсетюв мелекелерини инкишаф эттирмек киби вазифеле- 
рини беджермекте [3; 4]. 

Корьгезме васталары озь мундериджесине коре, ясалгъан материалларына, тасвирий 
услюбине, ясалув технологиясына, къулланув усуларына коре фаркълана. Оларны тертип 
эткенде бойле дидактик принциплерге эсасланмакъ лязим: окъутувны белли бир тертипте 
тешкиль этюв, назариенинъ амелиятнен багълы олувы, фен къысымлары арасында озьара 
багъ, ана тили ве башкъа фенлер арасында багъ, ильмийлик, ана тилини окъутувда анълы- 
лыкъ ве фааллик эсаслары, корьгезмелер талебелернен шахсий суретте (индивидуаль) му- 
насебетте булунмакъ меселесини чезмеге ярдым этелер, коргезмелер талебелернинъ чагъы- 
ларына уйгъун, саде ве къолай олмалы, система черчивесинде къулланмалы [5]. 

Корьгезмелер окъув программаларына эсасланмалы, дерсликлерге, окъутувнынъ усул- 
ларына уйгъун олмалы, талебелернинъ психологик севиесине келишикли, ильмий, эстетик, 
гигиена, техникий талапларына джевап бермели. Корьгезмелерни азырлагъанда дерснинъ 
шекилини, макъсадыны, мундериджесини, вазифесини козьде тутмалы [1; 6]. 

Къырымтатар тили дерслеринде чешит тюрлю корьгезмелер къулланыла: предметлер, 
оюнджакълар, ресимлер, фотосуретлер, иллюстрациялар, схемалар, джедвеллер [7], фильм- 
лер, макетлер, картондан ясалгъан дидактик материаллар (картлар, оюнлар), компьютер 
ярдымынен косьтерильген слайдлар, презентациялар, тиль огретиджи программалар ве 
саире. 

Дженктен эвель азырлангъан дидактик корьгезмелерден тек ресимлер эсасында тизиль- 
ген окъув огретюв дефтери къолумызда олса да [8], халкъымыз Ватангъа авдет эткен сонъ 
бу саада къырымтатар усулшынаслыгъында баягъы материаллар топланды. Хусусан сонъ- 
ки йыллары чыкъкъан ресимли лугъатлар [9—11], алыштырма дефтерлер, презентациялар, 
компьютер программалары («Шенъ элифбе» [12], «Алем-и сарф» [13], «Лафазан эфенди», 
«Джанлы лугъат») оджаларгъа чокъ ярдым этелер. Оларнынъ сырасында «Ана тили оджа- 
ларына» меджмуасына иляве оларакъ берильген дисклерни къайд эте билемиз, оларнынъ 
зенгин мундериджесинде фото, ресимлер, фильм ве презентациялар теклиф этиле. 

Корьгезме васталары башлангъыч сыныфларда гъает буюк роль ойнайлар. Макъалем- 
изде кенджелерге къырымтатар тилини огретмеге ярдым эткен бир къач корьгезме 
акъкъында тариф этмек истеймиз. Биз мектепке къадар ве башлангъыч сыныф талебеле- 
рине ана тилини огретмеге ярдым эткен бойле корьгезме оюнларыны теклиф этемиз. 

Ресимли лото баларгъа чешит шейлернинъ, ренклернинъ адларыны огрете. Ресимлер 
12 лексик мевзу боюнджа тертип этильген: айванлар, къушлар, урба, адам мучелери ве 
иляхре. Оюннынъ тертиби: 2—12 балагъа ресимлери олгъан картон картлары такъсимлене. 
Айры къутугъа ресимлернинъ адлары къоюла. Оюнны алып баргъан адам къутудан сёзлери 
олгъан картларны бирер чыкъарып окъуй. Кимде келишкен ресим олса, шу оюнджы сёзни 

бир-эки кере текрарлай ве картнен ресимни къапата. Оджа къошма вазифелер бере биле. 
Меселя: айтылгъан сёзнен джумле я да сёз бирикмесини тизмек. Биринджи олып эписи ре- 
симлерни къапаткъан талебе енъе [14]. 

Ракъамлы лото айны тертипте ойнала. О балаларгъа 1-ден 100-дже ракъамларнынъ 
адларыны менимсемеге ярдым эте [15]. 

Арифли лотоларнынъ макъсады — эм янъы лексиканы менимсетмек, эм сёзлернинъ 
фонетик талилини этмеге огретмек, эм оларнынъ арифлерини, яни язылышыны пекитмек. 
Арифли лотоларны эки мевзуда азырладыкъ: «Иш алетлери» ве «Табиат». Иш алетлери 16 
карттан ибарет, эр бир ресимнинъ тюбюнде фонетик схемалары бар. Оюннынъ шартлары 
эр оюнджы ичюн айны олмасы ичюн беш арифли сёзлерни сечип алдыкъ. Оюнны бойле 
тертипте кечирмек тевсие этиле: Биринджи басамакъта балалар иш алетлерининъ адлары- 
ны огренелер, яни ресим янына онынъ адыны къоялар. Сонъ оджанен бераберликте сёз- 
нинъ арифлери ве сеслери талиль этиле (тутукъ, созукъ сеслери, арт сыра, ог сыра, 
дудакълы, дудакъсыз созукълар). Бойле малюматлар пекитильген сонъ картларда бериль- 
ген сёзлерни айры арифлерге кесмек мумкюн. Талебелер арифлерден иш алетлерининъ ад- 
ларыны озьлери тизелер. 

«Табиат» лотосы айны тертипте кечириле, мында 28 ресимли карт бар. оларнынъ ара- 
сына сийрек раст кельген сёзлерни кирсетмеге тырыштыкъ: эндек, черен, чубукъ, башакъ ве 
иляхре. 

Оджа оюнларда олгъан ресимлерни башкъа вазифелер ичюн файдалана биле. Мисаль: 
сезнен джумле я да сёз бирикмесини тизмеге; ресимлерни, сёзлерни биринджи арифлерине 
коре тизмек; специфик сеслер олгъан сёзлерни айырмакъ, арт сыра ве ог сыра созукълары 
олгъан сёзлерни я да бу сёзлерни бильдирген ресимлерни эки группагъа больмек ве иляхре. 
Сёзлерни чокълукъта ишлетинъиз, белли келиште къулланынъыз, ве иляхре. Ресимлерни 
корюв диктантында да, сыныфтан тыш тедбирлерде де къулланмакъ мумкюн. 

Къырымтатар элифбесини огретмек ичюн бойле оюнларны, вазифелерни тевсие эте- 
МИЗ. 

«Элифбе мердивени» оюны. Балабан кягъытта мердивен сызылгъан. Эр бир баса- 
макънынъ тюбюнде элифбе тертибинен арифлер язувлы. Мердивеннинъ тёпесинде китап 
ресими бар. Талебе нокъталар олгъан кубикни ата, онынъ кенарында олгъан нокъталаргъа 
коре фишканен басамакъларны сайып «адымлар» ата. Токъталгъан басамакъта олгъан 
арифке сёз айтмакъ керек. Эгер оюнджы сёзни айтып оламаса, о арткъа къайтмагъа бор- 
джлу. Ким биринджи олып мердивеннинъ тёпесине етсе, о енъе. Балаларгъа нъ, ъ, ь ариф- 
лери сёзнинъ башында олмагъаны айтыла, оюнджылар бу арифлер сёзнинъ ортасында я 
сонъунда олгъан мисаллерни кетирелер. 

«Элифбе тертибинде». Балалар фильджан, къолчакънынъ, шар я да башкъа бир пред- 
метнинъ ресимини япалар. Онынъ устюнде озь адларыны я да башкъа сёзлерни язалар. Од- 
жа бир талебеге вазифе бере: адларны, сёзлерни элифбе тертибинен къоймакъ. 

Айры картларда тек предметлернинъ ресимлери олмакъ мумкюн (сёзлер язылмагъан). 
Талебе ресимлерни предметлернинъ адларына коре элифбе тертибинен къоя. Мында эгер 
сёзлернинъ биринджи арифи айны олса, экинджи арифине бакъмакъ керек. Мисаль, алма, 
армут сёзлеринде биринджи ариф айны ариф олгъаны ичюн, оларны элифбе тертибине 
къоймакъ ичюн талебе экинджи арифке бакъа. 

«Муджизелер тарласы». Тахтада къафеслер чызыла я да терсине айлангъан арифлер 
тизиле (специфик арифлернинъ эки бельгиси бир карточкада ве бир къафеске языла). Тале- 
белер сёзнинъ манасыны динълеп, оны тапмакъ кереклер. Сонъ предметнинъ озю я да 
онынъ ресими косьтериле. Мисаль оларакъ, кенджелерге биринджи дерслерде бойле вази- 
фелер бермек мумкюн: Бу предмет сыныфта бар (пенджере, къапы, долап); Бу шей чанта- 
нынъ ичинде ола (джедвель, къалем, кягъыт). 

Булмача тизюв вазифеси. Балаларгъа булмачаларнынъ чешит тюрлю сойларыны 
теклиф этмек мумкюн: 

а) ресимли – ресимлернинъ адлары къафеслерге языла; 

б) изаатлы — сёзнинъ манасы айтыла, талебелер оны динълеп, сёзни язалар; 

в) тапмаджалы — тапмаджаларны окъуйлар, джевапларыны язалар; тапмаджадан гъайры 
онынъ янында манасына аит ресим къоймакъ мумкюн; 

г) чайнворд — сёзнинъ сонъки арифи невбеттеки сёзнинъ башы алмалы. 

Булмача кягъыт табагъында чызылса, джевапларыны кягъыттан япылгъан «перде» 
астында язмакъ мумкюн. Талебелер вазифени битирген сонъ, «пердени» котерип джевабы- 
ны бакъа, озюни тешкере. 

«Козь экиминде» оюны: тахтада арифлер сырасы язылгъан плакат асыла, талебе оджа 
косьтереген арифлерни айтмакъ борджлу. 

«Тылсымлы» торбачыкъ: балалар торбадан арифлерни чыкъаралар, олардан сёзлер 
тизелер. 

Бойлеликнен, корьгезмелерни къулланув теджрибеси косьтере ки, талебелер тиль ма- 
териалыны даа яхшы огренелер, пекителер, чюнки корьгезмелер балаларнынъ чешит ана- 
лизаторларыны ишлетелер: токъунув, эшитюв, корюв, арекет этюв. Кенджелернинъ ну- 
тукълары инкишаф эте, олар мустакъиль чалышмагъа алышалар. 

Балаларгъа базы дидактик материалларны азырламагъа вазифесини буюрмакъ мумкюн. 
Бойле алда олар эм иджат этерлер, эм оларнынъ меракълары, бильгилери арта, пекитиле. 
Амелий алышкъанлыкълары да осе: талебелер ресим япмагъа, компьютерде чалышмагъа 
огренелер. 

